**Rudolph "Rudy" Tomjanovich, Jr.**, nado o 24 de novembro de 1948 en Hamtramck, Míchigan, é un ex xogador e adestrador profesional de baloncesto estadounidense que liderou desde o banco aos Houston Rockets a dous campionatos consecutivos da National Basketball Association (NBA). Actualmente traballa como olleiro para Los Angeles Lakers.

Traxectoria
-----------

### Universidade

Vestindo a camiseta da Universidade de Míchigan.
Nado Hamtramck, Míchigan, nunha familia de orixe croata, Rudy Tomjanovich xogou no baloncesto durante tres tempadas cos Wolverines da Universidade de Míchigan, onde acabou por ser o máximo reboteador da historia da universidade. Foi elixido *All American* en 1970, e a súa camiseta co número 45 foi retirada como homenaxe. Fixo unha media de 25,1 puntos e 14,4 rebotes por partido.

### NBA

Foi elixido na segunda posición do Draft da NBA de 1970 polos San Diego Rockets, equipo que ao ano seguinte se trasladaría a Houston, e onde permanecería durante toda a súa carreira como xogador. Aos poucos o seu xogo foi gañando consistencia, e en catro das súas tempadas superou a media de máis de 20 puntos por partido. Destacou tamén na súa faceta defensiva, conseguindo na súa segunda e terceira temporada 11,8 e 11,6 rebotes por partido respectivamente. Foi elixido en cinco ocasións para disputar o All-Star Game.

Retirouse con 32 anos, tendo feito unha media de 17,4 punetos e 8,1 rebotes por partido.

### Adestrador

En 1992 fíxose cargo de forma interina do banco dos Houston Rockets, mais acabouse quedando co posto. Na súa primeira tempada completa levou ao seu equipo ao título de División, sendo o primeiro adestrador que o consegue no seu primeiro ano. Con xogadores no seu equipo como Clyde Drexler, Hakeem Olajuwon ou Robert Horry, conseguiu gañar dous aneis de Campión da NBA consecutivos, en 1994 e 1995.

Permaneceu no banco dos Rockets até que, en 2003 diagnosticóuselle un cancro de vexiga que o apartou temporalmente dos bancos. En 2004 regresou ás pistas facéndose cargo dos Lakers, mais tras 41 partidos, resentíndose da súa enfermidade, tivo que ser substituído por Frank Hamblen. Actualmente traballa no equipo californiano como olleiro.

En 1998 ofrecéronlle o posto de seleccionador dos Estados Unidos para competir no Campionato do Mundo de Grecia, ao cal tivo que acudir, tras a renuncia de xogadores da NBA, cun equipo formado principalmente de xente da CBA, unha liga menor. Aínda así, conseguiu a medalla de bronce. En 2000 dirixiu á selección estadounidense nos Xogos Olímpicos de Sidney 2000, gañando a medalla de ouro.

Notas
-----

Véxase tamén
------------

### Ligazóns externas

* Biografía en UMich
* Estadísticas en Basketball-Reference Arquivado 25 de setembro de 2010 en Wayback Machine.

| * v
* c
* e
Houston Rockets Campións da NBA 1993–94 |
| --- |
| 
* 1 Scott Brooks
* 3 Richard Petruška
* 7 Carl Herrera
* 10 Sam Cassell
* 11 Vernon Maxwell
* 17 Mario Elie
* 20 Larry Robinson
* 21 Chris Jent
* 25 Robert Horry
* 30 Kenny Smith
* 33 Otis Thorpe
* 34 Hakeem Olajuwon (MVP Finais)
* 35 Earl Cureton
* 42 Eric Riley
* 50 Matt Bullard

* Adestrador: Rudy Tomjanovich / Adestradores asitentes: Bill Berry
* Jim Boylen
* Carroll Dawson
* Larry Smith

 |
| Tempada regular • Playoffs |

| * v
* c
* e
Houston Rockets Campións da NBA 1994–95 |
| --- |
| 
* 7 Carl Herrera
* 10 Sam Cassell
* 11 Vernon Maxwell
* 15 Tim Breaux
* 17 Mario Elie
* 22 Clyde Drexler
* 25 Robert Horry
* 27 Charles Jones
* 30 Kenny Smith
* 31 Tracy Murray
* 32 Pete Chilcutt
* 34 Hakeem Olajuwon (MVP Finais)
* 52 Chucky Brown
* 55 Žan Tabak

* Adestrador: Rudy Tomjanovich / Adestradores asitentes: Bill Berry
* Jim Boylen
* Carroll Dawson
* Larry Smith

 |
| Tempada regular • Playoffs |

|  |  |
| --- | --- |
| Control de autoridades | 
* Wd: Q557526
* WorldCat
* VIAF: 116849521
* BNB: ID
* EBID: ID
* FAST: 385869
* ISNI: 0000 0000 8326 7501
* LCCN: n97002746
* NTA: 326356487
* Basketball-Reference: tomjaru01
* ESPN: 6193
* NBA: 78350

 |